देश में तेसर पीढी कें दूरसंचार सेवा थ्री-जी स्पेक्ट्रम केर आगामी नौ अप्रैल सं नीलामी हएत। दूरसंचार मंत्रालय केर आइ जारी बयान में कहल गेल अछि जे निजी कंपनी सभ थ्री-जी स्पेक्ट्रम हासिल करबा लेल काल्हि सं आवेदन क सकत। आवेदन 19 मार्च तक स्वीकार कएल जएतैक। थ्री जी स्पेक्ट्रम केर नीलामी शुरू हएत नौ अप्रैल सं । दू दिन बाद 11 अप्रैल सं ब्राडबैंड वायरलेस एक्सेस आर डी डब्ल्यू नीलामी केर शुरूआत हएत।
 थ्री जी तकनीक मोबाइल केर दुनिया कें एकदम बदलि कए राखि देलक अछि। एहि तकनीक कें कारणें फोन पर हाई स्पीड इंटरनेट एक्सेस, डाटा वीडियो आर सीडी क्वालिटी केर म्यूजिक सर्विस के साथ न्यूज चैनल सेहो देखि सकैत छी। थ्री-जी फोन सभसं पहिने 2001 में जापान में लांच कएल गेल छल। थ्री-जी फोन पर व्यक्ति केर चेहरा अपन मोबाइल केर स्क्रीन पर देख सकैत छी आ जं बात कएनिहारो लग थ्री-जी फोन हुअए,तं एक-दोसर कें देखैत गप्प क सकब।
 नीलामी संबंधी पूरा प्रक्रिया देखबा लेल क्लिक करू। 